Komisijos reglamentas (EB) Nr. 2004/2002
2002 m. lapkričio 8 d.
dėl mėsos ir riebalų kiekio tam tikruose kiaulienos produktuose nustatymo tvarkos
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo [1] su paskutiniais pakeitimais, padarytais Reglamentu (EB) Nr. 1365/2000 [2], ypač į jo 13 straipsnio 12 dalį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [3] su paskutiniais pakeitimais, padarytais Komisijos reglamentu (EB) Nr. 969/2002 [4], ypač į jo 9 straipsnį,
kadangi:
(1) 1987 m. gruodžio 17 d. Komisijos reglamentu (EEB) Nr. 3846/87, nustatančiu žemės ūkio produktų, kuriems skiriamos eksporto grąžinamosios išmokos, nomenklatūrą [5], su paskutiniais pakeitimais, padarytais Reglamentu (EB) Nr. 1007/2002 [6], remiantis Kombinuotąja nomenklatūra buvo nustatyta žemės ūkio produktų, kuriems skiriamos eksporto grąžinamosios išmokos, nomenklatūra.
(2) Kiaulienos sektoriuje reikalingos nuostatos, užtikrinančios vienodą Reglamento (EEB) Nr. 3846/87 priede pateiktos nomenklatūros taikymą klasifikuojant produktus, kuriems priskiriami prekių kodai yra 160241109110, 160241109130, 160242109110, 160242109130 ir 160249199130.
(3) Būtina apibrėžti mėsos ir riebalų kiekio, išreikšto masės procentais, nustatymo tvarką.
(4) 1989 m. birželio 7 d. Komisijos reglamentu (EEB) Nr. 1583/89 dėl mėsos ir riebalų kiekio tam tikruose kiaulienos produktuose nustatymo tvarkos [7] nustatoma mėsos ir riebalų kiekio, išreikšto masės procentais, nustatymo tvarka. Tačiau tame reglamente minimų produktų aprašymas nebeatitinka tikrovės ir dėl to turėtų būti iš dalies pakeistas. Darant tokį pakeitimą taip pat turėtų būti pasinaudota proga iš naujo suformuluoti atitinkamas taisykles, o naują tekstą pagrįsti Sutarties 37 straipsniu, kadangi jame kalbama tik apie vienodą žemės ūkio produktų, kuriems skiriamos eksporto grąžinamosios išmokos, nomenklatūros taikymą.
(5) Šiame reglamente numatytos priemonės atitinka Kiaulienos vadybos komiteto ir Muitinės kodekso komiteto nuomonę dėl klausimų, patenkančių į atitinkamas jų atsakomybės sritis,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3846/87 priede pateiktos nomenklatūros prekių kodais 160241109110, 160241109130, 160242109110, 160242109130 ir 160249199130 klasifikuojamų produktų mėsos ir riebalų kiekis, išreikštas masės procentais, nustatomas šio reglamento priede aprašyta tvarka.
2 straipsnis
Reglamentas (EEB) Nr. 1583/89 panaikinamas.
3 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas eksporto licencijoms, prašomoms nuo 2002 m. lapkričio 18 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. lapkričio 8 d.